KTC กระฉูด 2 วันติด! รับแนวโน้มสินเชื่อโตเด่น หนุนกำไรปี 64 ฟื้นตัวแรง 
KTC กระฉูด 2 วันติด! รับแนวโน้มสินเชื่อโตเด่น หนุนกำไรปี 64 ฟื้นตัวแรง 
KTC กระฉูด 2 วันติด! รับแนวโน้มสินเชื่อโตเด่น หนุนกำไรปี 64 ฟื้นตัวแรง 
7 ม.ค. 2564

ผู้สื่อข่าวรายงานว่า ราคาหุ้น บริษัท บัตรกรุงไทย จำกัด (มหาชน) หรือ KTC ล่าสุด ณ เวลา 10.50 น. อยู่ที่ระดับ 71.25 บาท ปรับตัวขึ้น 5 บาท หรือ 7.55% ด้วยมูลค่าการซื้อขาย 938.63 ล้านบาท
โดย บล.เคทีบี (ประเทศไทย) แนะนำ “ถือ” KTC ราคาเป้าหมาย 60 บาท/หุ้น แต่ปรับราคาเป้าหมายเพิ่มขึ้นเป็น 60.00 บาท อิง 2021E PBV ที่ 5.9x (+1.75SD above 5-yr average PBV) จากเดิม 43.00 บาท อิง 2564 PBV ที่ 4.9 เท่า (+1SD) จากการปรับกำไรปี 2564 เพิ่มขึ้น +6% และ re-rate PBV ขึ้นอีก +1SD เพื่อสะท้อนแนวโน้มสินเชื่อและกำไรที่จะกลับมาเติบโตดีตั้งแต่ปี 2564 เป็นต้นไป
ทั้งนี้ ประเมินกำไรสุทธิไตรมาส 4/2563 ที่ 1.31 พันล้านบาท (-1.0% จากช่วงเดียวกันเมื่อปีก่อน, +7% จากไตรมาสก่อน โดยลดลงจากช่วงเดียวกันเมื่อปีก่อนจากรายได้ค่าธรรมเนียมที่ลดลงภายหลังการปรับลดเพดานอัตราผลตอบแทนสินเชื่อลง -2%-3% ในขณะที่เพิ่มขึ้นจากไตรมาสก่อนจากค่าใช้จ่ายดอกเบี้ย และสำรองลดลง, แต่รายได้หนี้สูญเพิ่มขึ้น
โดยปรับประมาณการกำไรสุทธิปี 2564 เพิ่มขึ้น +6% เป็น 5.96 พันล้านบาท (+12% จากช่วงเดียวกันเมื่อปีก่อน) จากการปรับอัตราการขยายตัวของสินเชื่อเพิ่มขึ้นเป็น +6% (จากเดิม +4%) เพื่อสะท้อนการใช้จ่ายผ่านบัตรที่กลับมาดีขึ้น และปรับลด cost to income ลงเป็น 39% (จากเดิม 44%) เพื่อสะท้อนค่าใช้จ่ายทางการตลาดที่ลดลง รวมทั้ง synergy ระหว่าง KTB และ KTC
ด้าน ราคาหุ้นปรับตัวขึ้น และ outperform SET +61% และ +107% ในช่วง 3 และ 6 เดือนที่ผ่านมา สะท้อนแนวโน้มผลการดำเนินงานที่ดีขึ้น อย่างไรก็ตามแนะนำเพียง ถือ จาก 1) กำไรจะขยายตัวเพียง +9%   2020E-22E CAGR , 2) ราคาหุ้นปัจจุบันที่เทรดที่ระดับสูงถึง 2564 PBV = 6.5x (+2.2SD) สูงกว่าช่วงปี 2562 ที่กำไรเติบโตสูงถึง +29% (2017-19  CAGR) ในขณะที่ธุรกิจใหม่ สินเชื่อเบิ้ม ยังต้องใช้ระยะเวลาในการขยายตัว
 